钦定古今图书集成/方舆汇编/职方典/第1534卷 > 黎平府城池考 府志
## 钦定古今图书集成/方舆汇编/职方典/第1534卷 > 黎平府城池考 府志

本府

黎平府城池　，与湖广五开卫同城。明洪武十八年创筑，周围一千二百二十四丈，高二丈一尺，广一丈五尺，为门四，城楼四座，角楼五座，铺楼三十七座，串楼一千二百一十九间。永乐十二年，知府司祥重修。嘉靖间，知府祝寿重修，知府孙继鲁继修。万历年间，知府袁表重修。崇祯间，知府熊廷相重修，知府于元叶再修

皇清康熙三十年，割卫归“楚平屯”，令府耑治。

外县

永从县城池　明万历二十一年，知县包善始筑土城。周围一百五十丈，高七尺，基宽三尺。东门一带小溪，后跨山凹。知县李宗周重修。